Document ID: 31996R1176

KOMMISSIONENS FORORDNING (EF) Nr. 1176/96 af 27. juni 1996 om ændring af forordning (EF) nr. 1486/95 om åbning og forvaltning af et toldkontingent for indførsel af bestemte svinekødsprodukter, henhørende under KN-kode ex 0203 19 55 og ex 0203 29 55, for perioden 1. juli 1995 til 30. juni 1996
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1),
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (2), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (3), særlig artikel 22, og
ud fra følgende betragtninger:
Ved Kommissionens forordning (EF) nr. 1486/95 af 28. juni 1995 om åbning og forvaltning af et toldkontingent for indførsel af bestemte svinekødsprodukter, henhørende under KN-kode ex 0203 19 55 og ex 0203 29 55, for perioden 1. juli 1995 til 30. juni 1996 (4) blev der åbnet et første kontingent for en bestemt periode; Fællesskabet har i Verdenshandelsorganisationen forpligtet sig til at åbne toldkontingenter for bestemte svinekødsprodukter; de nye produkter, der er omfattet af importordningen, bør derfor fastlægges nærmere, og de mængder, der er fastsat i bilag I til denne forordning, bør fordeles over perioden 1. juli 1996 til 30. juni 1997;
det bør endvidere præciseres, at indførsel i forbindelse med et kontingent kun kan ske mod forelæggelse af importlicens; den tærskelmængde, under hvilken de erhvervsdrivende kan tilbagekalde deres licensansøgninger, hvis der anvendes en fælles acceptprocent, bør fastlægges for de nye grupper;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 1486/95 foretages følgende ændringer:
1) Titlen affattes således:
»om åbning og forvaltning af toldkontingenter for svinekødsprodukter«.
2) Artikel 1 affattes således:
»Artikel 1
For perioden 1. juli 1996 til 30. juni 1997 åbnes de toldkontingenter for indførsel, der er nævnt i bilag I, for de produktgrupper og på de betingelser, der er anført i bilaget.
Ved indførsel til Fællesskabet i henhold til disse kontingenter skal der forelægges importlicenser.«.
3) Artikel 4, litra b), affattes således:
»b) i licensansøgningen må kun være anført et af gruppenumrene i bilag I til denne forordning; ansøgningen kan omfatte produkter henhørende under forskellige KN-koder og med oprindelse i et enkelt land; i så fald anføres alle KN-koder i rubrik 16 og varebeskrivelserne i rubrik 15; for gruppe G2 skal licensansøgningen omfatte mindst 20 tons og højst 10 % af den mængde, der er til rådighed for den i artikel 3 nævnte periode; for de øvrige grupper skal licensansøgningen omfatte mindst 1 ton og højst 10 % af den mængde, der er til rådighed for den i artikel 3 nævnte periode«.
4) Artikel 5, stk. 5, tredje afsnit, affattes således:
»De erhvervsdrivende kan senest ti arbejdsdage efter offentliggørelsen i De Europæiske Fællesskabers Tidende af den fælles acceptprocent tilbagekalde deres licensansøgninger, hvis anvendelsen af procenten medfører, at der fastsættes en mængde på under 20 tons for gruppe G2 og på under 1 ton for de øvrige grupper. Medlemsstaterne underretter Kommissionen herom senest fem dage efter licensansøgningens tilbagekaldelse og frigiver straks sikkerheden.«.
5) Bilag I, II og III affattes som angivet i bilaget til nærværende forordning.
Artikel 2
Denne forordning træder i kraft den 1. juli 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. juni 1996.

Labels: 3
17